Полк Баратынскага падыйшоў да Барысава і паспрабавў захапіць яго штурмам, але мясцовы гарнізон адбіў усе напады. Тады маскалёўскі аддзел аблажыў Барысаў і некалькі разоў зноў хадзіў на яго штурм, аднак узяць места так і не здолеў, бо гарнізон замка аказаў упартае супраціўленне і нанёс вялікія страты атакуючым. 12 чэрвеня на дапамогу Баратынскаму была кінута групоўка войскаў акольнічага ваяводы Б. Хітраво (4159 чалавек пяхоты і 1207 коннікаў). Пасля працяглага жорсткага бою 19 чэрвеня места і замкі былі ўзятыя і спаленыя. Рэшткі гарнізона адступілі на правы бераг Бярэзіны, спаліўшы за сабою мост. Аднак мост цераз раку быў адбудаваны ўжо 24 чэрвеня.